Betri Stuðulsgrunnurin stuðlar Reyða Krossi við 200.000 krónum til at skipa fyri einari týðandi váðameting í Føroyum út frá altjóða leisti, sum skal lýsa, hvørjir váðar eru til staðar í Føroyum í dag, og hvat kann væntast í framtíðini. Hendan vitan skal brúkast til at eyðmerkja vandar og harvið fyribyrgja og skipa tilbúgving. Jóannes Eidesgaard, formaður í Reyða Krossi, sigur–Stuðulin hjá Betri kemur væl við og ger, at Reyði Krossur veruliga fær betra um humanitera hjálpararbeiðið í Føroyum. Reyði Krossur fer at brúka váðametingina til at menna trygdina í Føroyum, herundir at lýsa humaniterar váðar í føroyska samfelagnum, hvørjir samfelagsborgarar eru í størsta váða, og hvørjar førleikar føroyska samfelagið hevur fyri mótstøðuføri og at loysa hesar avbjóðingar. Á leið 30 serfrøðingar innan tilbúgving og sosialt arbeiði í Føroyum hava játtað at vera við í kanningini. Í ávísum førum kann stuðul latast til annað samfelagsgagnligt virksemi.